Viivin Muistilista-sovellus

-dokumentaatio

Johdanto

Sovellukseni on eräänlainen muistilista, johon rekisteröitymisen ja kirjautumisen jälkeen voi tehdä omaa käyttäjää koskevan muistilistan. Listalle voi kirjoittaa askareita tai muita muistettavia asioita. Jokaista muistilistan kohtaa kohden voidaan valita sille tärkeysaste (1-5), jonka mukaan muistilista on järjestetty. Askareen lisäyksen jälkeen sen voi merkitä tehdyksi tai lopullisesti poistaa listasta. Askareita voi myös muokata.

Muistilistani tarkoitus on helpottaa asioiden muistamista; kun hoidettavat asiat tai askareet kirjoittaa johonkin, on helppo olla perillä siitä, mitä on tehty ja mitä pitää vielä tehdä. Parhaimmassa tapauksessa Muistilista-sovellukseni voi olla jokapäiväinen apuväline, joka kulkee aina mukana esim. puhelimen nettiyhteyden kautta.

Työ toteutetaan yliopiston users-palvelimella PHP-ohjelmointikieltä käyttäen. Sovelluksen muotoilussa ja muussa visualisoinnissa käytetään CSS:ää.

Käyttötapaukset

Rekisteröityminen ja kirjautuminen  
*Sovellukseeni voi rekisteröityä kuka tahansa ja kirjautua rekisteröitynyt käyttäjä.*

Muistilistan selaaminen:   
*Sisäänkirjautumisen jälkeen käyttäjälle avautuu näkymä käyttäjän omasta Muistilistasta askareineen.*

Askareen lisäys:  
*Selausnäkymässä Lisää askare –nappulan painamisen jälkeen käyttäjä ohjataan lisäysnäkymään, jossa käyttäjä voi lisätä muistilistaansa uuden askareen. Uutta askaretta kohden voidaan valita askareen nimi ja tärkeysaste. Kun askare tallennetaan, se näkyy aloitusnäkymän Muistilistassa.*

Askareen muokkaaminen:  
*Jo luotuja askareita voi muokata muokkaus-näkymässä, joka on käyttöasteeltaan samanlainen, kuin lisäysnäkymä.*

Askareen poistaminen:  
*Luotuja askareita voi poistaa muistilistasta pysyvästi jokaista luotua askaretta koskevasta Poista-nappulasta.*

Askareen merkitseminen tehdyksi:  
*Jokaista luotua askaretta kohden on laatikko, josta voidaan merkitä askare tehdyksi. Tämän myötä askare lisätään Muistilistan alla olevaan Suoritetut askareet –listaan.*